CELEX: 32014R0877
Language: lt
Date: 2014-08-08 00:00:00
Title: 2014 m. rugpjūčio 8 d. Komisijos įgyvendinimo reglamentas (ES) Nr. 877/2014 dėl tam tikrų prekių klasifikavimo Kombinuotojoje nomenklatūroje

13.8.2014   
            
            
               LT
            
            
               Europos Sąjungos oficialusis leidinys
            
            
               L 240/15
            
         KOMISIJOS ĮGYVENDINIMO REGLAMENTAS (ES) Nr. 877/2014
   2014 m. rugpjūčio 8 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad šio reglamento nuostatų neatitinkančia privalomąja tarifine informacija, suteikta apie šiame reglamente nurodytas prekes, jos turėtojas galėtų remtis dar tam tikrą laikotarpį, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Toks laikotarpis turėtų būti trys mėnesiai;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Vadovaujantis Reglamento (EEB) Nr. 2913/92 12 straipsnio 6 dalimi, šio reglamento nuostatų neatitinkančia privalomąja tarifine informacija galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. rugpjūčio 8 d.
      
         
            Komisijos vardu
         
         
            Pirmininko pavedimu
         
         Martine REICHERTS
         
            Komisijos narė
         
      
   
   
      (1)  OL L 256, 1987 9 7, p. 1.
   
      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Apie 91 × 53 × 12 cm dydžio aparatas (vadinamasis skystakristalės vaizdo sienos vaizduoklis), sudarytas iš skystųjų kristalų (LCD) technologijos spalvoto vaizdo monitoriaus ir automatinio duomenų apdorojimo mašinos.
                  Monitoriaus, kurio ekrano įstrižainės ilgis apie 102 cm (40 colių), charakteristikos:
                  
                              —
                           
                           
                              savoji skyra 1 920 × 1 080 pikselių,
                           
                        
                              —
                           
                           
                              kraštinių santykis 16:9,
                           
                        
                              —
                           
                           
                              taško žingsnis 0,46125 mm,
                           
                        
                              —
                           
                           
                              atsako trukmė 8 ms,
                           
                        
                              —
                           
                           
                              didžiausias skaistis 700 cd/m2,
                           
                        
                              —
                           
                           
                              tipinis kontrastas 3 000:1,
                           
                        
                              —
                           
                           
                              horizontalusis ir vertikalusis matymo kampas 178,
                           
                        
                              —
                           
                           
                              įdėtinio vaizdo (angl. PIP) funkcija.
                           
                        Įmontuotą automatinio duomenų apdorojimo mašiną sudaro mikroprocesorius, 1 GB atmintis ir 40 GB standusis diskas.
                  Aparate taip pat yra garso stiprintuvas, du garsiakalbiai ir įjungimo ir valdymo mygtukai, kartu pateikiamas nuotolinio valdymo pultas.
                  Aparate yra šios sąsajos: VGA įvesties, DVI-D įvesties/išvesties, HDMI, CVBS (AV), RS232C įvesties/išvesties, garso įvesties/išvesties ir LAN.
                  Aparatas pateikiamas naudoti kaip skystakristalių vaizdo sienų komponentas. Integruota automatinio duomenų apdorojimo mašina naudojama kaip vaizdo sienos procesorius, galintis tinklu valdyti ne didesnės kaip 5 × 5 konfigūracijos vaizdo sieną. Aparatas gali veikti atskirai kaip monitorius arba kaip automatinio duomenų apdorojimo mašina.
               
               
                  8528 59 31
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 3 pastaba ir KN kodus 8528, 8528 59 ir 8528 59 31 atitinkančiais prekių aprašymais.
                  Aparatas sukonstruotas kaip galintis atlikti dvi XVI skyriuje nurodytas funkcijas (8471 pozicijai priskiriamą duomenų apdorojimo funkciją ir 8528 pozicijai priskiriamą vaizdo rodymo funkciją). Pagal to skyriaus 3 pastabą aparatas klasifikuotinas taip lyg jis būtų tik pagrindinę funkciją atliekanti mašina.
                  Atsižvelgiant į aparato koncepciją ir konstrukciją, pavyzdžiui, į tai, kad automatinio duomenų apdorojimo mašina naudojama kaip vaizdo sienos procesorius, galintis tinklu valdyti ne didesnės kaip 5 × 5 konfigūracijos vaizdo sieną, jis laikytinas skirtu naudoti kaip skystakristalės vaizdo sienos komponentas– monitorius. Todėl pagrindinė aparato funkcija laikytina 8528 pozicijai priskiriama monitoriaus funkcija. Todėl aparatas nepriskirtinas 8471 pozicijai kaip automatinio duomenų apdorojimo mašina.
                  Atsižvelgiant į objektyvias monitoriaus charakteristikas, kaip antai ekrano dydį, palaikomus vaizdo režimus, netinkamą ilgai žiūrėti iš arti taško žingsnį, didelį skaistį, su monitoriumi pateikiamą nuotolinio valdymo pultą, garso stiprinimo grandines ir PIP funkciją, monitorius nelaikytinas skirtu naudoti vien tik arba daugiausia automatinio duomenų apdorojimo sistemoje, priskiriamoje 8471 pozicijai. Todėl jis nepriskirtinas 8528 51 00 subpozicijai.
                  Kadangi monitorius gali rodyti automatinio duomenų apdorojimo mašinos signalus tokiu lygiu, kurio pakanka, kad jis būtų tinkamas praktiškai naudoti su automatinio duomenų apdorojimo mašina, laikytina, kad jis gali priimtinu funkcionalumo lygiu rodyti automatinio duomenų apdorojimo mašinų signalus.
                  Todėl aparatas klasifikuotinas kaip kitas plokščiasis monitorius, galintis priimtinu funkcionalumo lygiu rodyti automatinio duomenų apdorojimo mašinų signalus, kurio ekranas pagamintas naudojant skystakristalio monitoriaus (LCD) technologiją, priskiriant KN kodą 8528 59 31.